તેઓ સવારે ફાઇનાન્સનો અભ્યાસ કરતાં હતાં અને સાંજે મેનહેટનમાં અભિનયના પાઠ શીખતાં હતાં. તેમણે 21 વર્ષની વયે સ્ક્રિપ્ટ લખી હતી. વર્ષ 2003માં કેવિન સ્પેસીની કંપનીએ તેમની સ્ક્રિપ્ટનો અભ્યાસ કરવામાં રસ દાખવ્યો ત્યારે તેઓ અતિ ખુશ થઈ ગયા હતા, પણ સ્ક્રિપ્ટ પસ્તીના ઢગલાંમાં પહોંચી ગઈ હતી. એ જ વર્ષે તેમણે અક્સ નામની કવિતાનું પુસ્તક પ્રકાશિત કરવા પ્રકાશકોનો સંપર્ક કર્યો, પણ કોઈ જાણીતા પ્રકાશકે તેમની કવિતાઓનું કલેક્શન પ્રકાશિત કરવાની હિંમત ન કરી. છેવટે મેનહેટનમાં એક નાના ભારતીય બુકસ્ટોરે તેમની સ્વયં-પ્રકાશિત હસ્તપ્રતની ડઝન કોપી ખરીદી હતી. બાકીની કોપી તેમની માતાએ તેમના મિત્રોમાં 10 ડોલરના ભાવે વેચી દીધી હતી.